open-index/open-wikipedia-markdown huggingface dataset:
Ronald Sobowale

**Ronaldas Olamajova Sobovalė** (*Ronald Olamayowa Sobowale*; g. 1997 m. liepos 19 d.) – nigeriečių kilmės Anglijos futbolininkas, puolėjas.

## Karjera
Kitados priklausė Londono „Chelsea“ jaunimo akademijai. Vėliau atstovavo Whyteleafe FC, Whitehawk FC. 2021 m. vasarą persikėlė į Malisheva (Kosovas). Nuo 2023 m. priklausė KF Laçi (Albanija). Nuomos pagrindais buvo perleistas Malisheva (Kosovas). 2024 m. vasarą perėjo į FC Prishtina (Kosovas).

2025 m. vasarą prisijungė prie „Džiugo“ klubo. 2025 m. liepos 27 d. debiutavo A lygos rungtynėse prieš „Sūduvą“. Futbolininkas susitikimą pradėjo kaip atsarginis, pasirodė rungtynių pabaigoje ir žaidė iki finalinio švilpuko. Telšiškiai nugalėjo varžovus rezultatu 3-2.

2025 m. rugpjūčio 8 d. pelnė savo pirmąjį įvartį A lygos rungtynėse prieš FK Panevėžys. Futbolininkas susitikimą pradėjo startinėje sudėtyje, 30 min. pelnė įvartį, o rungtynių pabaigohe buvo pakeistas. FC Džiugas nugalėjo varžovus minimalia persvara 1-0.

2025 m. gruodžio 22 d. oficialiai pranešta, kad futbolininkas lieka klube.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
2024–2025 m. Tuniso Ligue Professionnelle 1

**2024–2025 m. [[Tuniso Ligue Professionnelle 1|Ligue Professionnelle 1]]** – aukščiausioji Tuniso futbolo lyga. Sezonas prasidėjo 2024 m. rugpjūčio mėn., o baigėsi 2025 m. gegužės mėn.

## Pokyčiai
Varžėsi 16 komandų (dviem daugiau, nei 2023–2024 m. sezone); 13 senbuvių ir trys nauji klubai: ES Zarzis, AS Gabès ir JS El Omrane.

Visos komandos rungtyniavo vientisoje lygoje. 2023–2024 m. sezone buvo skirstomos į dvi grupes.

## 2024–2025 m. sezonas
; Ligue Professionnelle 1 galutinė komandų rikiuotė
* Espérance de Tunis apgynė čempionų titulą.

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
2024–2025 m. Togo Pirmasis divizionas

**2024–2025 m. [[Togo Pirmasis divizionas|Pirmasis divizionas]]** – aukščiausioji Togo futbolo lyga. Sezonas prasidėjo 2024 m. gruodžio mėn., o baigėsi 2025 m. birželio mėn.

## Pokyčiai
Varžėsi 14 komandų (dviem mažiau, nei 2023–2024 m. sezone); 12 senbuvių ir du nauji klubai: CDF Haknour, Étoile Filante.

## Galutinė lentelė (2024–2025 m. sezonas)
; 2024–2025 m. Championnat National de 1ère Division
* ASC Kara tapo šalies čempionais.

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
2023–2024 m. Togo Pirmasis divizionas

**2023–2024 m. [[Togo Pirmasis divizionas|Pirmasis divizionas]]** – aukščiausioji Togo futbolo lyga. Sezonas prasidėjo 2023 m. spalio mėn., o baigėsi 2024 m. liepos mėn.

## Pokyčiai
Varžėsi 16 komandų; 14 senbuvių ir du nauji klubai: Gbikinti FC, Doumbé FC.

## Galutinė lentelė (2023–2024 m. sezonas)
; 2023–2024 m. Championnat National de 1ère Division
* ASKO Kara tapo šalies čempionais.

[*] AS Togo-Port pervadintas ir tapo AC Barracuda

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
Žemosios Panemunės kapinės

**Žemosios Panemunės kapinės** – veikiančios civilinės kapinės Šakių rajono savivaldybėje, Kriūkų seniūnijoje, Žemosios Panemunės miestelyje, Bažnyčios g. 5. Pasiekiamos iš kelio , pasukus link Šv. Vincento Pauliečio bažnyčios. Lapuočių miško apsuptyje įsikūrusios kapinės nuo kultūros paveldo teritorijos – bažnyčios šventoriaus – atskirtos bendra tvora, driekiasi rytų kryptimi už bažnyčios galinės dalies. Užima 0,9756 ha dydžio plotą.

## Istorija

Senoji medinė Žemosios Panemunės bažnyčia buvo įsikūrusi Nemuno slėnyje. Dabartinėje vietoje, ant kalno, mūrinė bažnyčia pastatyta 1877 m.

Žemosios Panemunės miestelyje nustatyta buvusių kapinių, kurioms 2022 m. rajono savivaldybės tarybos sprendimu suteiktas „neveikiančių“ statusas: pirmosios senosios kapinės užima 0,22 ha, antrosios – 0,10 ha.

## Vertybės

Kapinėse esama XIX a. pabaigoje ir vėliau datuotų antkapinių paminklų, papuoštų vertingais senaisiais kryžiais. Kaip ir kitose kapinėse, dauguma jų neturi įrašų, sunkiai identifikuojami. Nustatyti 8 lieto ketaus kryžiai (1886, 1894, 1895, 1903 ir 1904 m.), 16 vamzdinių kryžių (nuo 1923 m.). Išskirti 3 dvistiebiai antkapiniai kryžiai. Vienas iš jų pasižymi vingrių „S“ formos riesčių ritmu, kiti du priklauso tipinių modelių variacijoms. Naujų paminklų su išskirtiniais kryžiais nedaug, vos keletas. Jų geležinės viršūnės tradiciškai vienastiebės, komponuojamos ant aukšto postamento arba vertikalaus akmens. Yra prie stelų pritaikytų kaltinių saulučių.

Prie kapinių tvoros, bažnyčios šventoriaus dalyje, stūkso iškilūs antkapiniai granitiniai paminklai kunigams, tarp jų – Simonui ir Juozui Skinkiams.

## Šaltiniai

## Nuorodos

* Žemosios Panemunės kapinės *wikimapia.com*
Darbininkas (filmas)

**Darbininkas** () – 2025 m. veiksmo trileris, kurį prodiusavo ir režisavo David Ayer, kuris kartu su Sylvester Stallone parašė scenarijų. Paremtas 2014 m. Chuck Dixon romanu „Levon's Trade“. Vaidina Jason Statham, Jason Flemyng, Michael Peña ir David Harbour.

Lietuvos kino teatruose pasirodė 2025 m. kovo 28 d. Filmas sulaukė prieštaringų kritikų vertinimų ir surinko 99 milijonus dolerių.

## Siužetas
Levonas Keidas, buvęs jūrų pėstininkas, gyvena paprastą statybininko gyvenimą, stengdamasis kuo dažniau matytis su savo mažamete dukra. Levono žmona nusižudė, o jos tėvas atvirai jo nekenčia ir bando visiškai atimti iš jo anūkę. Deja, Levonui tenka panaudoti savo senus įgūdžius, kai vienas iš jo naujų bendradarbių dingsta.

## Vaidmenys

: *Aktorius – veikėjas*

* Jason Statham – *Levon Cade*
* Jason Flemyng – *Wolo Kolisnyk*
* Merab Ninidze – *Yuri*
* Maximilian Osinski – *Dimi Kolisnyk*
* Cokey Falkow – *Dougie*
* Michael Peña – *Joe Garcia*
* David Harbour – *Gunny Lefferty*
* Noemi Gonzalez – *Carla Garcia*
* Arianna Rivas – *Jenny Garcia*
* Emmett J. Scanlan – *Viper*
* Eve Mauro – *Artemis*

## Filmo gamyba
Sylvester Stallone iš pradžių kartu su „Balboa Productions“ kūrė Chuck Dixon romano „Levon's Trade“ ekranizaciją televizijos serialo formatu. Vėliau projektas virto filmu, kuris buvo pasiūlytas parduoti 2023 m. Amerikos kino mugėje. Tuomet pirmą kartą paskelbta, kad režisieriumi taps David Ayer, o pagrindinį vaidmenį atliks Jason Statham. 2024 m. sausį „Amazon MGM Studios“ įsigijo filmo platinimo teises JAV ir kai kuriose kitose tarptautinėse rinkose. Filmas buvo pradėtas kurti ir dėl to, kad turi potencialo tapti serija, atsižvelgiant į didelį Chuck Dixon romanų skaičių.

2024 m. balandį prie aktorių komandos prisijungė David Harbour, Michael Peña, Jason Flemyng, Arianna Rivas, Noemi Gonzalez, Emmett J. Scanlan, Eve Mauro, Maximilian Osinski, Kristina Poli, Andrej Kaminsky ir Isla Gie.

Pagrindiniai filmavimo darbai prasidėjo 2024 m. balandžio mėn. Londone. Filmavimas taip pat vyko „Winnersh Film Studios“ studijoje Berkšyre, o baigėsi 2024 m. gegužės 31 d. Londone.

## Atsiliepimai
Recenzijų suvestinėje „Rotten Tomatoes“ 47% iš 158 kritikų atsiliepimų yra teigiami. „Metacritic“, kuri naudoja svertinį vidurkį, remdamasi 31 kritiko, filmui skyrė 52 balus iš 100 galimų, o tai reiškia, kad filmas sulaukė „prieštaringų“ vertinimų.
## Nuorodos
* 
* 
* 
## Išnašos
Denysas Bunčukovas

**Denysas Bunčukovas** (*Бунчуков Денис Олегович*,; g. 2003 m. birželio 20 d.) – Ukrainos futbolininkas, gynėjas, saugas. Kitados atstovavo Ukrainos U-21 rinktinei.

## Karjera
Kitados priklausė Kijevo „Dynamo“ jaunimo ugdymo sistemai. Atstovavo Arsenal Ščaslyve bei „Atlet Kyiv“. 2020–2021 m. žaidė „Brooke House College“ futbolo akademijoje (Anglija). 

2022 m. pasirašė sutartį su RFC „Seraing“ klubu (Belgija). Rungtyniavo pagrindinėje bei U-23 komandoje.

2023–2024 m. sezone atstovavo URSL „Visé“. Belgijos trečiame divizione sužaidė 32 rungtynes ir pelnė 3 įvarčius. 

2024–2025 m. sezone rungtyniavo „Belisia Bilzen“ klube. Sužaidė 28 oficialias rungtynes.

2025 m. vasarą prisijungė prie „Džiugo“ klubo. 2025 m. liepos 27 d. debiutavo A lygos rungtynėse prieš „Sūduvą“. Futbolininkas susitikimą pradėjo kaip atsarginis, pasirodė rungtynių pabaigoje ir žaidė iki finalinio švilpuko. Telšiškiai nugalėjo varžovus rezultatu 3-2.

2025 m. lapkričio 2 d. pelnė savo pirmąjį įvartį A lygos rungtynėse prieš FK Riteriai. Po tikslaus Denyso Bunčukovo smūgio rezultatas tapo 2–0. Galutinis rungtynių rezultatas 4–1 telšiškių naudai.

2025 m. gruodžio 20 d. oficialiai pranešta, kad futbolininkas lieka klube.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive (kl)
Jaiva

**Jaiva** () – upė Rusijoje, Permės krašte; Kamos kairysis intakas. Prasideda Uralo kalnų vakariniuose šlaituose, Kvarkušo kalnagūbryje. Teka daugiausia į pietvakarius miškingomis vietovėmis, smarkiai vinguriuoja. Žemupyje pasuka į šiaurės vakarus. Įteka į Kamos tvenkinį į pietus nuo Bereznikų.

Didžiausi intakai: Kadė, Čikmanas, Čanva, Vilva, Usolka (kairieji), Ulvičius, Ikas, Unva (dešinysis).

Maitinasi daugiausia sniego tirpsmo vandenimis. Užšąla antroje spalio pusėje arba lapkričio pradžioje, atitirpsta balandžio antroje pusėje ar gegužės pradžioje. Naudota miško plukdymui, laivuojama 15 km nuo žiočių. Pagrindinė gyvenvietė prie upės – Jaiva.

Pirmas pavadinimo sandas *яй* – neaiškios kilmės (iš  'mėsa', tiurkų *яй* 'upė' arba  'drumzlinas'). Antrasis sandas *ва* komių-permių kalba reiškia upę, vandenį.

## Šaltiniai
Kretkampio kapinės

**Kretkampio kapinės** – riboto veikimo civilinės kapinės Šakių rajono savivaldybėje, Lekėčių seniūnijoje, šalia Kretkampio šv. diakono Stepono bažnyčios, Nemuno slėnyje. Pasiekiamos iš kelio , pasukus 0,25 km į šiaurę, link Nemuno žvyrkeliu. Kapinės įsikūrusios spygliuočių miško apsuptyje, ant kalvelės. Aptvertos medinių statinių tvora su pagrindiniais vartais, nukreiptais į bažnyčią. Užima 0,2945 ha dydžio plotą.

## Istorija

Kretkampio kapinės pirmą kartą paminėtos 1840 m. Kunigo Jurgio Mickevičiaus tvirtinimu, turėjusios atsirasti anksčiau – 1811 m., kada buvo įsteigtos Žemosios Panemunės parapijos kapinės.

Iki 1918 m. pastatyta dabartinė medinė bažnyčia. 1932 m. Kretkampyje buvo įkurti parapijos senelių namai.

## Vertybės

Iš senųjų antkapinių paminklų Kretkampio kapinėse mūsų dienas pasiekė vienas lietinis kryžius su įrašu, bet be mirties metų. Kaltinių kryžių kapinėse nenustatyta. Pasak menotyrininkų, ankstesni paminklai galėję būti mediniai ir neišlikę. Senųjų metalinių kryžių nebuvimas galėjo būti nulemtas dviejų priežasčių: tuometiniai gyventojai neįstengė įsigyti gana brangių metalinių kryžių arba paminklai galėjo būti sunaikinti. 2014 m. duomenimis, kapinėse rastas apnykęs, restauracijos reikalaujantis buvęs puošnus, 1933 m. datuotas medinis kryžius. Kapinėse tėra naujesnių laikų keli kryžiai, pagaminti iš metalinių vamzdžių. Vienas iš jų – paprastas, be puošybos, su 1949 m. data, kitas – 3 kryžių kompozicija su lentele. Akmeninį, lurdo grotą imituojantį paminklą su Švč. Mergelės Marijos skulptūra užbaigia nedidelis vamzdinis kryželis (anksčiausias palaidojimas – 1959 m.).

### Zitiečių kryžiai
 
2015 m. lapkritį Kretkampio kapinėse buvo pašventinta Šv. Zitos draugijos narių 1933 m. pastatyto medinio kryžiaus kopija, kurią padarė tautodailininkas Andrius Bieliukas. Kryžiaus atsiradimo istorijoje daug nežinomųjų. Kai Zanavykų muziejus organizavo ekspediciją „Zanavykų krašto senieji kryžiai“, jos dalyviai Kretkampio kapinėse 2014 m. aptiko beveik visai sunykusį medinį dekoruotą kryžių. Žinoma tik tiek, kad jį statė Šv. Zitos draugijos narės. Siekiant atnaujinti kryžių, reikėjo jį iškelti. Nukeliant senąjį kryžių ėmė byrėti dekoro detalės, todėl nuspręsta padaryti kryžiaus kopiją. 2022 m. ąžuolinis dekoruotas kryžius po septynerių metų buvo vėl atnaujintas – nušveistas ir perdažytas, sutvarkyta aplinka.

Zitietės ir Kretkampio senelių namai nebuvo užmiršti ir sovietų valdžios metais. Tai liudija 1975 m. pastatytas iš vieno kamieno iškylantis trigubas metalinis kryžius, ant kurio įvirtinta lentelė su užrašu: „Kretkampio parapijos Šv. Zitos draugijos narėms ir invalidų namų seneliams atminti. 1932–1975 m.“ Nežinoma, kas tada galėjo pastatyti tokį kryžių. Originali lentelė jau nyko, todėl buvęs Kretkampio klebonas kun. Gediminas Marcinkevičius pasirūpino ją atstatyti ir pritvirtinti prie įėjimo į bažnyčią.

## Galerija


Kretkampis 2023a.jpg|Kapinių vaizdas nuo vartų pusės
Kretkampis, kapinės.JPG|Medinis zitiečių kryžius (kopija)
Kretkampis 2023e.jpg|Medinis ir trigubas metalinis kryžius
Kretkampis 2023d.jpg|Akmeninis antkapis su Švč. M. Marijos skulptūra


## Šaltiniai
Kosva

**Kosva** () – upė Rusijoje, daugiausia Permės krašte; Kamos kairysis intakas. Prasideda Uralo kalnų vakariniuose šlaituose, Sverdlovsko srityje, aukštupyje vadinama **Didžiąja Kosva** (*Большая Косьва*). Teka daugiausia į pietvakarius miškingomis vietovėmis, smarkiai vinguriuoja. Žemupyje pasuka į šiaurės vakarus. Įteka į Kamos tvenkinio Kosvos įlanką ties Krasnojės gyvenviete.

Didžiausi intakai: Kyria, Didžioji Oslianka, Vilva (kairieji), Tylajus, Typylas, Niaras (dešinieji).

Maitinasi daugiausia lietaus vandenimis. Užšąla lapkritį, atitirpsta balandžio antroje pusėje ar gegužę. Kosvos baseine yra Kizelio akmens anglių baseinas. Pagrindinė gyvenvietė prie upės – Gubacha. Ties Širokovskiu sudarytas 41 km² ploto Širokovskio tvenkinys.

Upėvardis kildinamas iš  'sekluma, rėva, slenkstis' ir *ва*, kas komių-permių kalba reiškia upę, vandenį.

## Šaltiniai
Usva

**Usva** () – upė Rusijoje, Permės krašte; Čiusovajos dešinysis intakas (Kamos baseinas). Prasideda Uralo kalnų vakariniuose šlaituose, teka daugiausia į pietvakarius, žemupyje – į pietryčius. Įteka į Čiusovają Čiusovojaus mieste.

Didžiausi intakai: Vilva (kairysis), Supičas (dešinysis).

Maitinasi daugiausia sniego tirpsmo vandenimis. Užšąla lapkritį, atitirpsta balandžio antroje pusėje ar gegužės pradžioje. Naudota miško plukdymui. Pagrindinės gyvenvietės prie upės – Usva, Čiusovojus.

Prie Usvos yra gamtos paminklas – Usvos Stulpai.

## Šaltiniai
Pamerkių kabamasis tiltas

**Pamerkių kabamasis tiltas** – pėsčiųjų tiltas per Merkį, įrengtas Varėnos rajono savivaldybėje, Matuizų seniūnijoje, 0,7 km į rytus nuo Vilniaus–Marcinkonių geležinkelio linijos. Sujungia atskiras Pamerkių kaimo dalis. Prie dešiniojo kranto, kur įsikūrusi pagrindinė gyvenvietė, po tiltu prateka senvagė. „Beždžionių tilto“ kertamas upės ruožas yra Merkio ichtiologiniame draustinyje.

 

Tiltas vienos angos. Medinę kabančią konstrukciją per vertikalias pakabas laiko tempiamieji lynai, permesti per metalinius rėminius pilonus, užinkaruoti krantuose įrengtuose pamatuose. Statinio perdangą sudaro dvi išilginės medinės sijos. Ėjimo takas sudėtas iš skersinių lentų, kraštus riboja apsauginiai mediniai turėklai. Bendras tilto ilgis apie 60 m.

## Šaltiniai

## Nuorodos

* Pamerkių kabantis tiltas per Merkį *pamatyklietuvoje.lt*
* Nenuobodžioms kelionėms po Dzūkiją – kabantys „beždžionių“ tiltai *dzukijosveidas.lt*
2022–2023 m. Togo Pirmasis divizionas

**2022–2023 m. [[Togo Pirmasis divizionas|Pirmasis divizionas]]** – aukščiausioji Togo futbolo lyga. Sezonas prasidėjo 2022 m. lapkričio mėn., o baigėsi 2023 m. birželio mėn.

## Pokyčiai
Varžėsi 16 komandų; 14 senbuvių ir du nauji klubai: Tambo, Espoir.

## Galutinė lentelė (2022–2023 m. sezonas)
; 2022–2023 m. Championnat National de 1ère Division
* ASKO Kara tapo šalies čempionais.

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
Pedro Pascal

**Chosė Pedras Balmaseda Paskalis** (, g. ) – čiliečių-amerikiečių aktorius. Po beveik dviejų dešimtmečių, per kuriuos vaidino nedidelius vaidmenis teatre ir televizijoje, Paskalis išgarsėjo pasirodęs ketvirtajame HBO maginės fantastikos serialo „Sostų žaidimas“ (2014 m.) sezone. Tapo dar žinomesnis po to, kai pasirodė „Netflix“ kriminaliniame seriale „Narcos. Narkotikų prekeiviai“ (2015–2017 m.).

2019–2023 m. vaidino pagrindinį veikėją „Žvaigždžių karų“ franšizės „Disney+“ seriale „Mandalorietis“, o nuo 2023 m. – Džoelį HBO dramos seriale „Paskutinieji iš mūsų“.

Be televizijos, taip pat pasirodė tokiuose filmuose kaip „Mes galime būti herojai“ (2020 m.), „Nuostabioji moteris 1984“ (2020 m.), „Keistas gyvenimo būdas“ (2023 m.), „Laukinukė Roz“ (2024 m.), „Gladiatorius 2“ (2024 m.) ir „Fantastiškas ketvertas. Pirmieji žingsniai“ (2025 m.).

## Filmografija

### Filmai

### Televizija

## Išnašos
2022–2023 m. Tanzanian Premier League

**2022–2023 m. [[Tanzanian Premier League]]** – aukščiausioji Tanzanijos futbolo lyga. Sezonas prasidėjo 2022 m. rugpjūčio mėn., o baigėsi 2023 m. birželio mėn.

## Pokyčiai
Varžėsi 16 komandų; 14 senbuvių ir du nauji klubai: Ihefu, Singida Big Stars.

## Galutinė lentelė
* Young Africans SC tapo šalies čempionais.

* [*] Diamond Trust Bank pervadintas į Singida Big Stars;

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
2023–2024 m. Tanzanian Premier League

**2023–2024 m. [[Tanzanian Premier League]]** – aukščiausioji Tanzanijos futbolo lyga. Sezonas prasidėjo 2023 m. rugpjūčio mėn., o baigėsi 2024 m. gegužės mėn.

## Pokyčiai
Varžėsi 16 komandų; 13 senbuvių ir trys nauji klubai: Mashujaa, JKT Tanzania ir Tabora United.

## Galutinė lentelė
; Premier League 2023/24 (Ligi Kuu Tanzania Bara)
* Young Africans SC tapo šalies čempionais.

* [*1] Singida Big Stars pervadintas į Singida Fountain Gate Big Stars FC
* [*2] Kitayosce FC pervadintas į Tabora United

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
Pamerkių geležinkelio tiltas

**Pamerkių geležinkelio tiltas** – metalinis tiltas per Merkį, Varėnos rajono savivaldybėje, Pamerkių kaime, piečiau Pamerkių geležinkelio stotelės, 4 km į šiaurės rytus nuo Matuizų geležinkelio stoties. Patenka į Merkio ichtiologinį draustinį.

Tiltas vieno tarpatramio, santvarinės konstrukcijos. Tilto skerspjūvyje upės krantus jungia dvi, lygiagrečiai ant betoninių ramtų padėtos plieninės spragotosios santvaros. 1520 mm vėžės kelias nutiestas vienos iš santvarų viršumi, bėgiai pakloti ant medinių tašų. Tilto konstrukcija pritaikyta dviem keliams, iš kurių eksploatuojama viena dalis, esanti rytinėje tilto pusėje, prieš srovę. Tiltas apie 46 m ilgio.

## Istorija

Pamerkiuose tiltas pastatytas XIX a. 2-ojoje pusėje tiesiant Peterburgo–Varšuvos geležinkelio liniją. 1859 m. pradėtos statyti mūrinės arkinės krantinės atramos, santvara surinkta vietoje ant į upės vagą pastatytų laikinųjų atramų. Pirmasis garvežys 20 sieksnių ilgio Pamerkių tiltu pervažiavo 1861 m. rugsėjo 24 d.

Tiltas buvo sugriautas I pasaulinio karo metu. Po I pasaulinio karo per lietuvių ir lenkų pasienio kovas lietuviai Pamerkių tiltą sugadino. Įsitvirtinę Varėnos stotyje, 1923 m. kovo 8 d. lenkai baigė taisyti Pamerkių tiltą ir traukiniai pradėjo važinėti ruože Vilnius–Gardinas.

## Šaltiniai

## Nuorodos

* 
* 
* Henrikas Kebeikis. Vilniaus–Gardino geležinkelio tiltas per Merkį prie Valkininkų. *lietuvai.lt* p. 154
2024–2025 m. Somalio Pirmasis divizionas

**2024–2025 m. [[Somalio Pirmasis divizionas|Pirmasis divizionas]]** – aukščiausioji Somalio futbolo lyga. Sezonas prasidėjo 2024 m. gruodžio mėn., o baigėsi 2025 m. gegužės mėn.

## Pokyčiai
Varžėsi 12 komandų; 10 senbuvių ir du nauji klubai: Madbacada ir Gasco.

## Galutinė lentelė
; Somali Premier League 2024/25
* Muqdisho City Club tapo šalies čempionais.

[*] KIGS persivadino į ankstesnį Jazeera;

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
2023–2024 m. Somalio Pirmasis divizionas

**2023–2024 m. [[Somalio Pirmasis divizionas|Pirmasis divizionas]]** – aukščiausioji Somalio futbolo lyga. Sezonas prasidėjo 2023 m. gruodžio mėn., o baigėsi 2024 m. rugpjūčio mėn.

## Pokyčiai
Varžėsi 12 komandų; 9 senbuvių, o Jeenyo, Midnimo ir Raadsan grįžo į stipriausią lygą;

## Galutinė lentelė
; Somali Premier League 2023/24
* Dekedda SC tapo šalies čempionais.

* [*] Jazeera persivadino į KIGS SC (Knowledge Innovation Growth Solutions)
* [+] Jeenyo, Midnimo ir Raadsan grįžo į stipriausią lygą;

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
2022 m. Somalio Pirmasis divizionas

**2022 m. [[Somalio Pirmasis divizionas|Pirmasis divizionas]]** – aukščiausioji Somalio futbolo lyga. Sezonas prasidėjo 2022 m. birželio mėn., o baigėsi 2022 m. spalio mėn.

## Pokyčiai
Turėjo varžytis Varžėsi 12 komandų; tačiau trys komandos pasitraukė iš čempionato ir liko devynios. 
* Jeenyo FC, Midnimo FC, Raadsan SC pasitraukė iš čempionato.

## Galutinė lentelė
; Somali Premier League 2022
* Gaadiidka FC tapo šalies čempionais.

* Midnimo FC – pasitraukė iš čempionato po vienerių rungtynių
* Raadsan SC – pasitraukė prieš čempionato pradžią
* Jeenyo United FC – pasitraukė prieš čempionato pradžią

## Išnašos

## Nuorodos
* RSSSF duomenų bazė
* FLASHSCORE
* Globalsportsarchive
HNK Kruševo

**Kruševo HNK** – Bosnijos ir Hercegovinos futbolo klubas iš Kruševo, esančio netoliese Mostaro, pietinėje šalies dalyje.

## Istorija

Klubas įkurtas 1958 m. gegužės 24 d. XX a. pabaigoje pateko į II lygą, vėliau iš jos iškrito. Vėl pakilo 2022 m., du sezonus iš eilės laimėjo Pietų zonos varžybas.

## Sezonai

|}

## Šaltiniai

## Nuorodos
* Soccerway.com
Pecaros stadionas

**Pecaros stadionas** () – daugiafunkcis stadionas Široki Brijego miestelyje Bosnijoje ir Hercegovinoje, pietrytiniame Pecaros priemiestyje. Daugiausia naudojamas futbolui, čia yra klubo NK Široki Brijeg namų arena. Talpa – 5628 žiūrovai.

## Istorija

Stadionas atidarytas 1953 m. Stadionas atnaujintas 1974 m., pakartotinai – XX a. pabaigoje.

Stadione vyksta s finalai, kai rungtynes žaidžia Široki Brijego komanda.

## Šaltiniai
Novokainas (reikšmės)

**[[Novokainas]]** – prokaino prekės ženklas.

Kitos reikšmės:
* Novokainas (2001 filmas) – amerikiečių juodoji komedija.
* Novokainas (2025 filmas) – amerikiečių veiksmo komedija.
Jokūbas Mažionis

**Jokūbas Mažionis** (Jacob Mazionis, Jokubas Mazionis, g. 2006 m. birželio 23 d.) – Lietuvos, gynėjas. Kitados atstovavo Lietuvos jaunimo rinktinėms.

## Klubinė karjera
Nuo 2023 m. vasaros priklausė „Ipswich Town“ klubui. Atstovavo U-21 komandai, buvo jos kapitonu. 2024 m. Jokūbas Mažionis su „Ipswich Town“ klubu pasirašė trejų metų trukmės sutartį. Anglijos „Premier“ lygos debiutantai futbolininkui pasiūlė trejų metų trukmės profesionalią sutartį.

2025 m. sausio mėn. nuomos pagrindais buvo skolinamas „Woking“ klubui. 2025 m. vasarą paskolintas „Cheltenham“ klubui.

## Rinktinės
; Lietuvos U-17 rinktinė
2022 m. liepos 3 d. debiutavo Lietuvos U-17 rinktinėje Baltijos taurės U-17 turnyro rungtynėse prieš Latviją. Mažionis pasirodė startinėje sudėtyje, o po pirmojo kėlinio buvo pakeistas. Latviai nugalėjo lietuvius triuškinančia persvara 4-0.

; Lietuvos U-21 rinktinė
2025 m. rugpjūčio 29 d. tapo žinoma, kad futbolininkas pakviestas į Lietuvos U-21 rinktinę.

## Šaltiniai

## Nuorodos
* SOCCERWAY
* Transfermarkt
* lietuvosfutbolas.lt
* Globalsportsarchive
2022–2023 m. Sierra Leone National Premier League

**2022–2023 m. [[Sierra Leone National Premier League|National Premier League]]** – aukščiausioji Siera Leonės futbolo lyga. Sezonas prasidėjo 2022 m. gruodžio mėn., o baigėsi 2023 m. liepos mėn.

## Pokyčiai
Varžėsi 18 komandų; 15 senbuvių ir trys naujokės: Luawa, Lamboi, Real Republicans.

## 2022–2023 m. sezonas
; 2022–2023 m. Sierra Leone National Premier League 

* [*1] Mount Aureol SLIFA pervardintas į Freetonians SLIFA
* [*2] Central Parade FC viduryje sezono pervardintas į Wilberforce Strikers

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Globalsportsarchive
Lapų Aušros Vartų Dievo Motinos koplyčia

**Lapų Aušros Vartų Dievo Motinos koplyčia** () – naujai pastatyta koplyčia Lenkijoje, Balstogės apskrityje, Lapose, šalia Šv. Kryžiaus bažnyčios. Lapų koplyčia yra Aušros vartų Vilniuje kopija.

## Istorija

Koplyčia pastatyta 2024 m. Lapų Šv. Kryžiaus parapijos klebono Krzysztof Jurczak rūpesčiu. Jai parinkta vieta – remonto reikalavęs varganos būklės perėjimas tarp bažnyčios ir parapijos namų. Reikėjo tvarkyti bažnyčios prieigas, tačiau klebonas vietoje remonto pasiūlė kitą sprendimo būdą: perėjime tarp pastatų pastatyti tikslią Vilniaus Aušros Vartų koplyčios kopiją. Statybos užtruko  beveik du metus. Koplyčia Lapose pastatyta tokių pat išmatavimų, kaip ir Vilniuje. Vietinis menininkas nutapė Švč. Mergelės Marijos paveikslą, kuris buvo nuvežtas į Vilnių, ten pašventintas, ir priliestas prie originalo. Altoriaus elementus iš nuotraukų pagamino vietiniai meistrai. Visas sumanymas kainavo apie 3,5 mln. zlotų. Dangiškosios Motinos atvaizdui sidabrinis drabužis buvo gaminamas pagal Vilniaus Aušros Vartų Marijos paveikslo pavyzdį.

2024 m. lapkričio 16 d. koplyčia pašventinta, švenčiant Švč. Mergelės Marijos, Gailestingumo Motinos iškilmę. Pamaldoms vadovavo Lenkijos vyskupų konferencijos pirmininkas arkivyskupas Tadeusz Wojda. Dalyvavo vyskupai iš Lietuvos – Jonas Ivanauskas, Rimantas Norvila ir Algirdas Jurevičius. 

Šioje Lenkijos dalyje gyvena daug tikinčiųjų, puoselėjančių pamaldumą į Gailestingumo Motiną. Nuo šiol jiems nebereikia keliauti toli į Vilnių, nes pačiose Lapose atsirado „mažasis Vilnius“. Tai jau antra tokio pobūdžio koplyčia Lenkijoje. Pirmoji šventovė (*Bazylika Matki Bożej Ostrobramskiej*) buvo pastatyta IX dešimtmetyje Švento Kryžiaus vaivadijoje, Skaržyske-Kamenoje. Kai kurie naujosios koplyčios skirtumai – techniniai, pvz. įrengti skirtingi laiptai, kurie prieinami neįgaliesiems. 

## Šaltiniai

## Nuorodos

* Parafia pw. św. Krzyża w Łapach
Novokainas (2025 filmas)

**Novokainas** () – 2025 m. amerikiečių veiksmo komedija, kurios režisieriai – Dan Berk ir Robert Olsen, o scenarijaus autorius – Lars Jacobson. Vaidina Jack Quaid, Amber Midthunder, Ray Nicholson, Betty Gabriel, Matt Walsh ir Jacob Batalon.

JAV kino teatruose išleistas 2025 m. kovo 14 d. Lietuvos kino teatruose pasirodė 2025 m. kovo 21 d. Filmas sulaukė teigiamų kritikų įvertinimų ir surinko 34,2 milijono JAV dolerių pajamų.

## Siužetas
Banko darbuotojas, nejaučiantis skausmo, leidžiasi į pavojingą gelbėjimo misiją, kai jo kolegę pagrobia banko plėšikai.

## Vaidmenys

: *Aktorius – veikėjas*
* Jack Quaid – *Nathan Caine*
* Amber Midthunder – *Sherry Margrave*
* Ray Nicholson – *Simon Greenly*
* Jacob Batalon – *Roscoe Dixon*
* Betty Gabriel – *Mincy Langston*
* Matt Walsh – *Coltraine Duffy*
* Conrad Kemp – *Andre Clark*
* Evan Hengst – *Ben Clark*
* Craig Jackson – *Nigel*
* Lou Beatty Jr. – *Earl*
* Garth Collins – *Zeno*
## Filmo gamyba
2023 m. spalio mėn. paskelbta, kad Jack Quaid vaidins veiksmo komedijoje „Novokainas“, kurią režisuos Dan Berk ir Robert Olsen, o scenarijų rašys Lars Jacobson. 2024 m. vasario mėn. filmą įsigijo „Paramount Pictures“, o Amber Midthunder prisijungė prie aktorių kolektyvo. Kovo mėn. prie projekto prisijungė Ray Nicholson, Jacob Batalon, Betty Gabriel ir Matt Walsh.

Pagrindiniai filmavimo darbai prasidėjo 2024 m. balandžio 8 d. Keiptaune, Pietų Afrikoje.

## Atsiliepimai
Recenzijų suvestinėje „Rotten Tomatoes“ 80% iš 212 kritikų atsiliepimų yra teigiami. „Metacritic“, kuri naudoja svertinį vidurkį, remdamasi 38 kritikais, filmui skyrė 58 balus iš 100 galimų, o tai reiškia, kad vertinimai yra „prieštaringi“.

## Nuorodos
* 
* 
* 
## Išnašos
Tičos stadionas

**Tičos stadionas** – daugiafunkcis stadionas Varnos mieste (Bulgarija), į rytus nuo miesto centro, Čaikos mikrorajone. Pavadintas XX a. tarpukario klubo SK Tiča ir Tičos upės (taip vadinama Kamčija vardu. Daugiausia naudojamas futbolo reikmėms, yra Cerno more Varna klubo namų arena. Talpina 6250 žiūrovų.

## Istorija

Stadionas pastatytas 1935 m., jį statyti padėjo ir SK Tiča klubo aistruoliai. 1967–1968 m. stadionas praplėstas, jame pastatytos dvi tribūnos, talpinančios maždaug po 3000 žiūrovų. Ilgą laiką priklausė Bulgarijos gynybos ministerijai, vėliau perėjo miesto žinion.

## Šaltiniai

## Nuorodos
* Стадион "Тича" - в гр. Варна (Bgclubs.eu)
Háfia FC de Bafatá

**„Hafijos“ futbolo klubas** arba **Háfia Futebol Club de Bafatá**, o trumpiau vadinamas tiesiog **„Háfia“** – Bisau Gvinėjos futbolo klubas iš Bafatos, rungtyniavęs aukščiausioje lygoje. 

Namų rungtynes žaidžia miesto savivaldybės stadione.

## Istorija
2023–2024 m. žaidė Antrame divizione ir po sezono buvo perkelti į stipriausią šalies lygą.

Nuo 2024–2025 m. sezono rungtyniavo aukščiausioje šalies lygoje. Debiutantai iškovojo dešimtąją vietą.

## Titulai
*  **[[I Divisão]]** 
:  **Čempionai (0):** –

*  **Bisau Gvinėjos taurės turnyras** 
:  **Nugalėtojai (0):** –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Klubo žaidėjai, atstovavę Bisau Gvinėjos nacionalinei rinktinei.
*  , saugas.

## Garsesni treneriai
*  *nežinoma*

## Išnašos

## Nuorodos
* **[ Oficiali klubo svetainė]**
* [ SOCCERWAY] 
* [ FLASHSCORE]
* [ Transfermarkt]
* Globalsportarchive
Tiča

**Tiča** vadinami Bulgarijos objektai:
* Tičos stadionas Varnoje;
* SK Tiča, buvęs Varnos futbolo klubas;
* Kamčija, upė.
2024–2025 m. I Divisão

**2024–2025 m. [[I Divisão]]** – aukščiausioji Bisau Gvinėjos futbolo lyga. Sezonas prasidėjo 2024 m. gruodžio mėn., o baigėsi 2025 m. liepos mėn.

## Pokyčiai
Varžėsi 16 komandų; 14 senbuvių ir du nauji klubai: cumura, Háfia.

## Galutinė komandų rikiuotė
* Benfica de Bissau tapo šalies čempionais.

## Išnašos

## Nuorodos
* RSSSF duomenų bazė
* 1ª LIGA 2024/2025: CALENDÁRIO & RESULTADOS
* Globalsportsarchive
OFK Akademik Sviŝov

**Svištovo „Akademik“** – Bulgarijos futbolo klubas iš Svištovo miesto šalies šiaurėje. Klubas 1976–1987 m. yra žaidęs aukščiausiojoje lygoje, tačiau pasiekimais nepasižymėjo.

## Istorija

Klubas įkurtas 1949 m. lapkričio 10 d. Cenovo ekonomikos akademijos generalinėje asamblėjoje. 1957 m. jis prisijungė kitas miesto komandas – „Stroitel“, „Červeno zname“, „Spartak“ ir „Dinamo“, tačiau komandai ilgus metus nesisekė patekti į aukščiausiąją lygą. Pirmąkart tai pavyko 1976 m. Lygoje išsilaikė tik du sezonus ir iškrito, tačiau 1978 m. pasiekė  pusfinalį.

Vėl du sezonus elitinėje lygoje žaidė 1985–1987 m., bet iškrito ir daugiau nebepateko. Ilgus metus žaidęs 2-ojoje pakopoje, klubas 2005 m. iškrito į 3-ąją pakopą (mėgėjų lygą), todėl prarado profesionalų statusą. Šiame lygyje klubas žaidžia iki šiol.

## Pasiekimai

* B lygos čempionas (1976, 1985 m.)

## Sezonai

|}

## Šaltiniai

## Nuorodos
* 
* [Bgclubs.eu](https://bgclubs.eu/teams/Akademik(Svishtov))
2021–2022 m. I Divisão

**2021–2022 m. [[I Divisão]]** – aukščiausioji Bisau Gvinėjos futbolo lyga. Sezonas prasidėjo 2022 m. vasario mėn., o baigėsi 2022 m. liepos mėn.

## Pokyčiai
Varžėsi 16 komandų; 12 senbuvių ir keturi nauji klubai: Massaf SC, Binar FC, Os Arados FC ir Cupelum FC.

## Galutinė komandų rikiuotė
* Benfica de Bissau tapo šalies čempionais.

## Išnašos

## Nuorodos
* RSSSF duomenų bazė
* Globalsportsarchive
Kinų kvartalo detektyvas 1900

**Kinų kvartalo detektyvas 1900** (, ) – 2025 m. kinų mistinė komedija, kurios režisieriai – Chen Sicheng ir Dai Mo. Tai ketvirtoji „Kinų kvartalo detektyvo“ serijos dalis. Vaidina Wang Baoqiang, Liu Haoran, Chow Yun-fat, Bai Ke, Zhang Xincheng, Yue Yunpeng ir John Cusack.

Kinijos kino teatruose pristatytas 2025 m. sausio 29 d., per Pavasario šventę. Uždirbo 503 milijonus JAV dolerių ir tapo devintuoju pelningiausiu 2025 metų filmu.

## Siužetas
Filmas, kurio veiksmas vyksta 1900-aisiais San Fransiske, pasakoja apie Qin Fu ir Ah Gui atliekamą tyrimą dėl baltaodės moters nužudymo Kinų kvartale.

## Vaidmenys

: *Aktorius – veikėjas*
* Wang Baoqiang – *Ah Gui*
* Liu Haoran – *Qin Fu*
* Chow Yun-fat – *Bai Xuanling*
* Bai Ke – *Zheng Shiliang*
* Zhang Xincheng – *Bai Zhenbang*
* Yue Yunpeng – *Fei Yanggu*
* Yin Zheng – *Feng Ma*
* John Cusack – *Grant*
* Li Xuejian – *Chan*
* AJ Donnelly – *Thomas Lawrence*
## Filmo gamyba
Pagrindiniai filmavimo darbai prasidėjo 2024 m. liepos mėn. Laolingo kino studijoje ir baigėsi tų pačių metų spalį.

## Atsiliepimai
Recenzijų suvestinėje „Rotten Tomatoes“ 60% iš 5 kritikų atsiliepimų yra teigiami. „Metacritic“, kuri naudoja svertinį vidurkį, remdamasi 2 kritikais, filmui skyrė 55 balus iš 100 galimų, o tai reiškia, kad vertinimai yra „prieštaringi“.

## Nuorodos
* 
* 
* 
## Išnašos
Paežerėlių kapinės

**Paežerėlių kapinės** – veikiančios civilinės kapinės Šakių rajono savivaldybėje, Kriūkų seniūnijoje, Paežerėlių kaime, 2,5 km į vakarus nuo Kriūkų. Priešais kapinių vartus, priešingoje kelio pusėje stovi parapijos namai (buvusi špitolė), Šv. Angelų Sargų bažnyčia. Kapinės įsikūrusios Nemuno slėnyje, šalia spygliuočių miško, aptvertos medinių statinių tvora su balto mūro vartais. Užima 0,862 ha dydžio plotą.

## Vertybės

Paežerėlių kapinėse rasta 11 lietinių ketaus kryžių. Du iš jų pastatyti XIX a. pabaigoje (1881 ir 1899 m.), trys – žymi XX a. pradžios antkapius (1901, 1909, 1918 m.). Daugumos kryžių formos įprastos, paplitę ir kitose Lietuvos vietovėse: du – imituojantys kryžius-šakas, vienas – įprastas kryžius, tik stiebo apačioje atlieta ir širdis. Keli kryžiai profiliuotais galais, ažūriniai. Vienas jų  nulūžęs, aptvertas retai sutinkamos formos lieta tvorele. Išlikęs pavieniams pavyzdžiams priklausantis kryžius su lietomis reljefinėmis Jėzaus ir 12 apaštalų figūromis. Pastebėtas tik vienas dvistiebis kryžius. Sprendžiant pagal dekoro stilistiką ir postamento formą gali būti nukaltas XX a. pradžioje. Taip pat yra 11 vamzdinių kryžių. Paminėtina Slivinskių šeimos neogotikinio stiliaus lieta koplytėlė su skulptūra „Jėzus neša kryžių“ ir lenkišku įrašu, nurodančiu 1900 m. mirties datą.

## Žymūs palaidojimai

* Vincas Gvildys (1887–1920) – Lietuvos karininkas savanoris 
* Petras Dumčius (1858–1933) – pedagogas, Sūduvos krašto švietėjas
* Pranas Lembertas (1897–1967) – teisininkas, poetas
* Antanas Sinkevičius (1900–1984) – Lietuvos kariuomenės kūrėjas savanoris

## Pastabos

## Šaltiniai
2017 m. Tėvynės sąjungos-Lietuvos krikščionių demokratų partijos pirmininko rinkimai

**2017 m. [[Tėvynės sąjunga-Lietuvos krikščionys demokratai|Tėvynės sąjungos-Lietuvos krikščionių demokratų]] partijos pirmininko rinkimai** vyko vasario 11-12 dienomis.

Rinkimai buvo paankstinti Gabrieliaus Landsbergio, tuometinio partijos pirmininko, prašymu, siekiant pasitikrinti pasitikėjimo mandatą partijoje po Seimo rinkimų. Išrinktojo pirmininko kadencija pirmąkart partijos istorijoje tęsėsi ketverius metus. 

Rinkimai vyko 81 partijos skyriuje. Antrai iš eilės kadencijai perrinktas Gabrielius Landsbergis, surinkęs 62 % balsų. Kadangi jis surinko virš 50 % rinkėjų balsų, antras turas neįvyko.

## Kandidatai
Kandidatų sąrašas paskelbtas 2017 m. sausio 9 d.

**Atsisakę kandidatavimo**

* Agnė Bilotaitė, Seimo narė (nuo 2008 m.)

## Rezultatai

## Šaltiniai
2I/Borisov

**2I/Borisov** – pirmoji atsiskyrusi kometa ir antrasis pastebėtas tarpžvaigždinis objektas, praskriejęs Saulės sistemą, po 2017 m. atrasto ʻOumuamua. 2I/Borisov buvo atrastas 2019 m. rugpjūčio 29 d. Krymo asntronomo mėgėjo ir teleskopų kūrėjo Genadijaus Borisovo Margo observatorijoje.

2I/Borisov kometa turi heliocentrinį ekscentricitetą lygų 3,36 ir nėra veikiamas Saulės. Kometa kirto Saulės sistemos ekliptiką 2019 m. spalio pabaigoje ir arčiausiai Saulės priartėjo 2019 m. gruodžio 8 d. kiek daugiau nei 2 AV atstumu. Kometa arčiausiai Žemės praskriejo 2019 m. gruodžio 28 d. 

2019 m. lapkritį Jeilio universiteto astronomai teigė, kad kometos uodega buvo 14 kartų didesnė už Žemę, teigdami: „Nuostabu suvokti, kokia maža Žemė šalia šio svečio iš kitos Saulės sistemos.“

Paskutiniai 2I/Borisov stebėjimai buvo atlikti 2020 m. liepą, praėjus septyniems mėnesiams po perihelio. 2I/Borisov stebėjimą palengvino tai, kad kometa buvo aptikta dar jai artėjant prie Saulės sistemos. Tuo tarpu ʻOumuamua buvo aptiktas jau jam paliekant sistemą, todėl jį buvo galima stebėti tik 80 dienų, kol jis išskrido už stebėjimo zonos ribų. Dėl artimiausio priartėjimo prie Žemės per tradicines metų pabaigos šventes ir galimybės atlikti ilgesnius stebėjimus kai kurie astronomai 2I/Borisov kometą pavadino „Kalėdų kometa“.

Stebėjimai Hablo kosminiu teleskopu buvo pradėti 2020 m. spalio 12 d., kai kometa nuskriejo pakankamai toli nuo Saulės, kad teleskopas ją galėtų saugiai stebėti. Dėl didelės kampinės skiriamosios gebos iš viršaus į apačią Hablo teleskopas galėjo geriau atskirti branduolį nuo komos. Sraigtinių struktūrų judėjimas komoje rodo, kad branduolio sukimosi periodas yra 4,3 valandos.

Preliminarus (mažos skiriamosios gebos) matomas 2I/Borisov spektras parodė, kad jis panašus į tipines Orto debesies kometas..

## Šaltiniai
3I/ATLAS

**3I/ATLAS** – trečiasis žinomas tarpžvaigždinis objektas ir kometa, kertanti Saulės sistemą. Ši kometa buvo atrasta 2025 m. liepos 1 d. ATLAS mažų objektų aptikimo sistemos Rio Hurtade Čilėje, kai buvo 524 mln. km atstumu nuo Žemės. Objektas buvo atrastas jam pasiekus vidinę Saulės sistemos dalį apie 4,5 AV (670 mln. km) nuo Saulės.

3I/ATLAS kometos orbitinis ekscentricitetas yra 6,14 ir siekia 58 km/s greitį.

Tai yra trečiasis patvirintas tarpžvaigždinis objektas, kirtęs Saulės sistemą, po 1IʻOumuamua ir 2I/Borisov.

3I/ATLAS yra aktyvi kometa, kurią supa koma, kai Saulės paveikta išmeta dujų ir ledo dulkių nuosėdas. Kometos diamateras kol kas matuojamas tarp 0,8 ir 11 km. 3I/ATLAS artėjant prie Saulės jo koma didės, dėl to bus sunkiau nustayti tikslų kometos dydį.

Ši kometa arčiausiai Saulės bus 2025 m. spalio 29 d., kai atstumas sieks 203 mln. km, tarp Žemės ir Marso orbitos. Skaičiuojama, kad Žemei ši kometa nekelia grėsmės, nes arčiausiai planetos ji bus 270 mln. km atstumu.

Manoma, kad ši kometa atskriejo iš Paukščių Tako galaktikos disko pakraščio, tad 3I/ATLAS amžius gali siekti daugiau nei 7 milijardus metų ir ji gali turėti vandens pėdsakų. Dabartiniai tyrimai patvirtino, kad 3I/ATLAS savo sudėtyje turi ledo ir silikatų pėdsakų, kas yra įprasta daugumai kometų. 

Planuojama detalesnius tyrimus padaryti Džeimso Vebo kosminiu teleskopu kometai priartėjus prie Žemės 2025 m. pabaigoje. 2025 m. lapkritį Hablo kosminis teleskopas atliks ultravioletinių spindulių tyrimus ir tiksliai nustatys kometos cheminę sudėtį, taip pat teleskopas tirs kometą tolimesnėje jo kelionėje iš Saulės sistemos. 

## Šaltiniai
Piniavos tiltas

**Piniavos tiltas** – kelio tiltas per Lėvenį, stovintis Panevėžio rajone, kelyje  ties Piniava, apie 5 km į šiaurę nuo Panevėžio centro, Smėlynės gatvės tęsinyje. Už 2,5 km į šiaurę įrengtoje žiedinėje sankryžoje įsijungia .

## Istorija

Medinis Piniavos tiltas stovėjo prie vandens malūno. 1910–1911 m. statytas tiltas buvo tapęs nesaugiu. 1938 m. jį pakeitė gelžbetoninis tiltas, pastatytas per gana trumpą laiką: pradėtas anksti pavasarį, baigtas tų pačių metų lapkričio mėnesį. Tilto statyba kainavo 200 000 litų.

Tilto projektą parengė inžinierius Kazys Germanas, statybą prižiūrėjo inžinierius Jasinskas, statybos rangovas – Kerševičius, meistras – Korsakas. Statybai reikalingus akmenis, žvyrą, kitas medžiagas gabeno iš Panevėžio ir apylinkių, tilto pylimui žemes vežė su arklių traukiamais vežimais „kalamaškėmis“, nes kitos technikos tuo metu nebuvo. Tilto pamatams su rankine poliakale sukalti poliai. Prie poliakalės dirbo šeši vyrai. Duobės buvo kasamos rankiniais kastuvais, betonas maišomas rankiniu būdu ir arklių pagalba. Paruoštą skiedinį į betonavimo vietą užtraukdavo specialiu vagonėliu. Apmokėjimas už darbą buvo geras, pinigai išmokami kas savaitę, todėl darbininkai stengėsi, dirbo ir naktimis.

Užbaigtas tiltas buvo iškilmingai atidarytas susirinkus daugybei žmonių. Visi norėjo pamatyti autobusą, pirmą kartą pravažiuosiantį nauju tiltu. Prasidėjus karui, rusų kariuomenė traukdamasi užminavo tiltą. Apie tai sužinojo šaulių būrio vadas Vasiliūnas ir jo dėka tiltas buvo išgelbėtas.

## Duomenys

Tarpukario tiltas buvo trijų tarpatramių, sijinis–gembinis. Monolitinio gelžbetonio perdangą sudarė išilginės sijos su skersinėmis diafragmomis, atremtos ant dviejų sieninio tipo ramtų. Išaugus transporto srautams, 1967–1968 m. Piniavos tiltas buvo perstatytas. 

Šiuolaikinis tiltas apie 60 m bendro ilgio, ant jo nutiestos dvi eismo juostos su šoninėmis apsauginėmis juostomis. Šalitilčiai apriboti metaliniais atitvarais.

## Šaltiniai

## Nuorodos

* 
* Steponas Kolupaila. Mūsų vandens keliai. Lėvuo *upese.lt*
Kruvinosios skerdynės Teksase. Kita karta

**Kruvinosios skerdynės Teksase. Kita karta** () – 1995 m. amerikiečių juodoji siaubo komedija, kurios režisierius ir scenarijaus autorius – Kim Henkel. Tai ketvirtoji „Kruvinosios skerdynės Teksase“ filmų serijos dalis. Vaidina Renée Zellweger, Matthew McConaughey ir Robert Jacks.

Filmo pasaulinė premjera įvyko 1995 m. kovo 12 d., o JAV kino teatruose jis buvo išleistas 1995 m. rugsėjo 22 d. Filmas sulaukė neigiamų kritikų atsiliepimų ir uždirbo tik 185 898 JAV dolerius.

„Kruvinosios skerdynės Teksase. Kita karta“ buvo paskutinis serijos filmas iki 2003 m., kai franšizė buvo perkurta iš naujo – pasirodė „Kruvinosios skerdynės Teksase“, tiesioginis 1974 m. originalo perdirbinys.

## Siužetas
Paauglių grupė per išleistuvių naktį patenka į avariją Teksaso miške. Klajodami po mišką, jie užklysta į seną namą, kuriame gyvena Odinveidis ir jo beprotiška kanibalų psichopatų šeima.

## Vaidmenys
: *Aktorius – veikėjas*

* Renée Zellweger – Dženė
* Matthew McConaughey – Vilmeris
* Robert Jacks – Odinveidis
* Tonie Perenski – Darla
* Lisa Newmyer – Heter
* Joe Stevens – Volteris Edvardas
* John Harrison – Šonas
* Tyler Cone – Baris
* James Gale – Rotmanas
* Debra Marshall – policininkė
* Susan Loughran – Dženės motina
* David Laurence – Dženės patėvis
* John Dugan – policininkas
* Paul A. Partain – slaugytojas
* Marilyn Burns – pacientė ant neštuvų

## Atsiliepimai
Recenzijų suvestinėje „Rotten Tomatoes“ 16% iš 38 kritikų atsiliepimų yra teigiami. „Metacritic“, kuri naudoja svertinį vidurkį, remdamasi 11 kritikų, filmui skyrė 50 balų iš 100 galimų, o tai reiškia, kad filmas sulaukė „prieštaringų“ vertinimų.

## Nuorodos
* 
* 
* 
## Išnašos
Veisiejų tiltas

**Veisiejų tiltas** – tiltas Lazdijų rajono savivaldybėje, Veisiejuose, nutiestas per siaurą Ančios ežero protaką, jungiančią šiaurinę ir pietinę vandens telkinio dalis. Ančios ežero dalis nuo tilto Rūdos kaimo link pervadinta Veisiejo ežeru. Tiltas stovi kelio  maršrute, Vytauto gatvėje, senojo miesto istorinėje dalyje, paskelbtoje urbanistikos paminklu. 

## Istorija

Miestelio centras su aikšte, iškilia Šv. Jurgio bažnyčia suformuotas ežero pusiasalyje. XIX a. pabaigoje padaugėjus gyventojų, jo teritorija išsiplėtė į rytus nuo ežero sąsmaukos. Iki XX a. 6-ojo dešimtmečio Vytauto gatvėje (anksčiau – Seinų) stovėjo medinis tiltas, jungęs skirtinguose krantuose įsikūrusias Veisiejų dalis. Susidėvėjęs, nesaugus statinys buvo nugriautas ir vietoj jo pastatytas betoninis.

Amžininkų prisiminimu, statant naująjį tiltą nemaža buvusio sąsiaurio dalis buvo užpilta gruntu, tuometinė gili ežero vieta padaryta visiškai seklia. Anksčiau nuo medinio tilto buvo galima į ežerą nardyti. Vietoje buvusių šešių angų paliktos tik dvi, iš kurių viena uždumblėjusi, užnešta sąnašomis. Protaka sunkiai praplaukia žvejų valtys ar pramoginiai vandens dviračiai. 

Nusekus ežero jungčiai po Veisiejų tiltu, 2019 m. duomenimis, kai kurie rajono savivaldybės politikai kėlė sąsiaurio aplinkosaugos, vagos gilinimo klausimus.

## Šaltiniai

## Nuorodos

* Veisiejai. Senojo tilto per Ančią remontas. Apie 1953 m. *facebook.com*
Sventijansko tiltas

**Sventijansko tiltas** – tiltas per Baltąją Ančią prie jos santakos su Nemunu, skiriantis Druskininkų ir Lazdijų rajono savivaldybes. Stovi Sventijansko kaime, Baltarusijos–Lietuvos pasienyje. Prieigose išaiškinta archeologinių radimviečių, driekiasi Baltosios Ančios herpetologinis draustinis. 
 
## Istorija

Aukštus Baltos Ančios krantus jungė medinis tiltas, buvęs varganos būklės, vos gerų 2 m pločio, be jokių turėklų. Veisiejų miškų ūkiui skiriant medienos, vietos bendruomenės jėgomis statinys buvo paremontuojamas. Tiltu naudojosi ne tik kelios dešimtys Kapčiamiesčio seniūnijos kaimų (Sventijansko, Bugiedos, Varviškės) gyventojų, bet ir Nemunu pravestą valstybės sieną saugantys Varėnos rinktinės pasieniečiai. Praeityje pareigūnų visureigiai naudodavosi tiltu, bet pastaruosius kelerius metus jiems uždrausta važinėti - nesaugu.  Vietinių gyventojų liudijimu, nuo tilto į upę buvo nukritusių automobilių. 2006 m. duomenimis, po įvykusių nelaimių abu tilto galai buvo išardyti ir užtverti. Kadangi tiltas jungė dviejų savivaldybių ribas, nei viena, nei kita nerodė iniciatyvos atnaujinti tiltą - trūko lėšų.

### Tiltas ir pratybos „Zapad“

Druskininkų savivaldybės užsakymu 2017 m. pastatytas naujas gelžbetoninis tiltas. Lėšos statyboms skirtos iš Lietuvos automobilių ir kelių direkcijos biudžeto vietinės reikšmės kelių priežiūros programos. Miškų glūdumoje sparčiai, per kelis mėnesius iškilęs, ketvirtį milijono eurų kainavęs tiltas susilaukė  kai kurių šalies politikų prieštaringų vertinimų. Šalia, už Nemuno, prasidedančių karinių pratybų „Zapad 2017“ kontekste tiltas pastatytas neramiu metu, buvo įžvelgiama tiesioginės agresijos iš Baltarusijos tikimybė, pavojus Suvalkų koridoriui. Tilto parametrai, neva, buvo tinkami judėti, pavyzdžiui, kariniam šarvuočiui. Tuo tarpu pasienio pareigūnai ne vienerius metus prašė toje vietoje atstatyti tiltą, kuris būtinas pasieniečių patruliavimui, kovojant su kontrabandos gabenimu.

Gelžbetoninis tiltas trijų tarpatramių, sijinis, 78 m ilgio, 3,5 m pločio, 40 t keliamosios galios.

## Šaltiniai

## Nuorodos

*  2016 m.
Noah Holm

**Noa Holmas** (*Noah Emmanuel Jean Holm*; g. 2001 m. gegužės 23 d.) – Norvegijos futbolininkas, puolėjas. Kitados atstovavo Norvegijos jaunimo rinktinėms.

## Karjera

### Klubinė karjera
Vaikystėje priklausė Løv-Ham Fotball, FK Fyllingsdalen, Drameno „Strømsgodset“ klubams (Norvegija). 2017 m. persikėlė į RB Leipzig (Vokietija).

Profesionalo karjerą pradėjo Gimarainso „Vitória“ (Portugalija).

Nuo 2021 m. priklausė Rosenborg BK (Norvegija). 2022 m. rugsėjo 1 d. paskelbta, kad futbolininkas nuomos pagrindais perleistas Reimso „Stade“ (Prancūzija). 2023 m. vasarą futbolininkas grįžo į Norvegiją.

2025 m. balandžio 13 d. Holmas pelnė net septynis įvarčius 2025 m. Norvegijos futbolo taurės turnyro rungtynėse prieš Rindal klubą ir svariai prisidėjo prie triuškinačios pergalės rezultatu 11–1.

2025–2026 m. UEFA Europos Konferencijų lygos antro etapo burtai lėmė, kad Trondheimo „Rosenborg“ varžėsi prieš Gargždų „Bangą“. 2025 m. liepos 24 d. Norvegijoje sužaistas pirmasis susitikimas. Gargždų „Bangos“ komanda rungtynes baigė dešimtyje (Matas Ramanauskas užsidirbo antrą geltoną kortelę ir buvo pašalintas iš aikštės), o norvegai pasiekė triuškinančią pergalę rezultatu 5-0. Dinas Islamovičius pelnė pirmąjį rungtynių įvartį (1-0), 60 min. futbolininkas pasižymėjo dar kartą (2-0), 64 min. įvartį pelnė Simenas Nordlis 3-0, po 82 min. pelnyto Dino Islamovičiaus įvarčio norvegų klubas pirmavo 4-0. Mikkel Konradsen Ceïde 86 min. baigė gargždiškių triuškinimą. 2025 m. liepos 31 d. Gargžduose sužaistos atsakomosios rungtynės. Po Simen Bolkan Nordli baudos smūgio ir Noah Holm įvarčio norvegai nugalėjo 2-0. Bendras dviejų rungtynių rezultatas 7-0 reiškė, kad Rosenborg pateko į kitą etapą.

2025 m. rugsėjo 2 d. persikėlė į Brann. Sudaryta sutartis galiosianti iki 2029 m.

### Karjera rinktinėse
Kitados atstovavo Norvegijos jaunimo rinktinėms. Kviestas į U-15, U-16, U-17, U-18, U-19 ir U-21 jaunimo rinktines.

## Laimėjimai

; Asmeniniai įvertinimai

## Išnašos

## Nuorodos
* SOCCERWAY
* Transfermarkt 
* Globalsportsarchive